**RAPORT DE SPECIALITATE**

**al Direcției Impozite și Taxe Locale**

În conformitate cu prevederile:

- Legii nr. 227/2015 privind Codul fiscal, cu modificările şi completările ulterioare;

- Hotărârii Guvernului nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările şi completările ulterioare;

- Legii nr. 207/2015 privind Codul de procedură fiscală, cu modificările şi completările ulterioare;

- Legii nr. 273/2006 privind finanţele publice locale, cu modificările şi completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

- Legii nr. 52/2003 privind transparenţa decizională în administraţia publică locală republicată;

- Hotărârilor Consiliului Local Satu Mare cu relevanţă în stabilirea impozitelor şi taxelor locale,

Luând în considerare:

- Adresa Institutului Național de Statistică înregistrată cu nr. 10/12.01.2024 Publicată pe site-ul Ministerului Dezvoltării Regionale și Administrației Publice conform căreia rata inflației pentru anul 2023 este de 10,4%;

- Comunicatul numărul C/2024/5035 din data de 01.10.2024, publicat în Jurnalul Oficial al Uniunii Europene, privin rata de schimb a monedei euro;

- Nivelurile impozitelor și taxelor locale aplicabile la nivelul Municipiului Satu Mare aprobate prin Hotărârea Consiliului local Satu Mare nr. 136/27.04.2023 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2024;

- propunerile formulate de către compartimentele din cadrul Primăriei municipiului Satu Mare;

- crearea unei politici fiscale predictibile în vederea creșterii încrederii cetățenilor și a mediului de afaceri, aspect ce impune autorităților deliberative locale adoptarea în cursul anului curent, cu aplicabilitate în anul fiscal următor, a impozitelor și taxelor locale, susținem menținerea cotelor de impozitare la impozitul pe clădiri în cazul persoanelor fizice și juridice.

Au fost propuse modificări după cum urmează :

1. Indexarea impozitelor și taxelor locale cu nivelul ratei inflatiei.
2. Stabilirea nivelurilor impozitului asupra mijloacelor de transport în cazul celor cu sarcina maximă autorizată mai mare de 12 tone astfel încât să fie avută în vedere ajustarea în funcție de rata de schimb leu/eur publicată în prima zi lucrătoare a lunii Octombrie.
3. Modificarea nivelului procentului de reducere al impozitului asupra mijloacelor de transport în cazul autoturismelor hibrid .

I. În vederea respectării prevederilor art. 491 din Codul Fiscal, cu privire la obligativitatea indexării impozitelor și taxelor locale cu rata inflației înregistrată în anul 2023, comunicată de Institutul Național de Statistică, propunem ca începând cu anul 2025 nivelul impozitelor și taxelor locale cât și limitele amenzilor contravenționale să fie indexate cu rata inflației de 10,4 % față de nivelul aprobat prin Hotărârea Consiliului Local a Municipiului Satu Mare nr. 136/2023, pentru următoarele considerente:

- articolul 491 din Legea nr. 227/2015 instituie o obligație în sarcina autorității publice locale de a adopta hotărârea în vederea indexării sumelor reprezentând impozit sau taxă locală.

- sunt supuse indexării și sumele reprezentând limitele amenzilor contravenționale prevăzute de Legea nr. 227/2015 sau instituite de autoritatea publică locală astfel cum este prevăzut de art. 493 alin. (7) din Codul fiscal : „(7) *Limitele amenzilor prevăzute la alin. (3) şi (4) se actualizează prin hotărâre a consiliilor locale conform procedurii stabilite la art. 491*”.

**În ce privește influența indexării la principalele taxe și impozite locale**

+ 3,63

 milioane lei

În urma centralizării simulărilor efectuate după aplicarea indexării la nivelurile valorilor impozabile cu indicele prețurilor de consum comunicat pentru anul 2022, ( Rata Inflatiei 2023 =10,4% ), simulări care au fost efectuate pe baza de date a Direcției Impozite și Taxe Locale în perioada 17.09.2024, impactul asupra veniturilor din principalele impozite si taxe locale (impozit pe clădiri, impozit pe tern intravilan, impozit pe teren extravilan și impozit asupra mijloacelor de transport) este de : **+3.63 milioane lei** .

În perioada 2017-2023 evoluția ratei inflatiei este următoarea :

Alcătuirea sumelor în urma simulării aplicării indexării este următoarea :


Un alt aspect de menționat ar fi acela că potrivit modificării aduse Codului Fiscal prin Legea nr.296/2020**, în cazul mijloacelor de transport cu sarcina maximă autorizată mai mare de 12 tone** impozitul a fost indexat nu cu rata inflației ci în funcţie de rata de schimb a monedei euro în **vigoare în prima zi lucrătoare a lunii octombrie** a fiecărui an şi publicată în Jurnalul Uniunii Europene şi de nivelurile minime prevăzute în  [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017) de aplicare la vehiculele grele de marfă pentru utilizarea anumitor infrastructuri.

II. Cursul de schimb a monedei euro şi nivelurile minime, exprimate în euro, prevăzute în [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017) de aplicare la vehiculele grele de marfă pentru utilizarea anumitor infrastructuri, a fost de 4,9753 lei / euro și a fost publicat la 01.10.2024 în Jurnalul Oficial al Uniunii Europene sub numărul C/2024/5035 .

Nivelurile stabilite în urma ajustării cursului de schimb leu/euro , au fost foarte puțin modificate, aceasta făcându-se de regulă doar la ultima categorie de tonaj din fiecare capitol , în restul situațiilor neimpunându-se modificări de valori.

Pe cale de consecință pentru a reglementa nivelurile de impozite și taxe printr-un singur act normativ, proiectul de hotărare a fost finalizat după data de 01.10.2024.

1. Având în vedere faptul că legiuitorul stabilește în cazul autoturismelor hibrid un procent de reducere de minim 50% iar în municipiul Satu Mare acesta a fost stabilit la nivelul de 100%, ținând cont de faptul că se impune o diferențiere între un autoturism exclusiv electric și unul parțial cu combustibil clasic , începând cu anul 2025 se va stabili procentul de reducere al impozitului pentru autorismele hibrid la 50% .

Acestă modificare va atrage la bugetul local suma de aproximativ 473 mii lei. ((583.217+273.933)\*50%\*1,104, unde scutiri impozit pe autoturisme hibrid aparținând persoanelor juridice în 2024 este în sumă de 583.217 lei iar scutiri impozit pe autoturisme hibrid aparținând persoane fizice în 2024 este în sumă de 273.933 lei) .

Analizând toate prevederile saleproiectul de hotărîre se înaintează Consiliului Local al Muncipiului Satu Mare, cu propunere de aprobare.

|  |  |
| --- | --- |
| **Șef Serviciu** **Impunere Constatare Control**ec. Sorin CRIȘAN | **Șef Serviciu****Evidența Veniturilor, Urmărire****și Executare Silită**Jr. Mirel DAN |
| **Director executiv**ec. Vasile-Claudiu TINCU |